Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16948

3. A szomszédos frekvencia csatorna kijelölés meghatározásánál alkalmazott követelmények azon ultrarövidhullámú (VHF) frekvencián működő berendezések esetében, amelyek sugárzási hatótávolsága a rádió horizonton túl terjed A frekvenciák leggazdaságosabb felhasználása valamint az interferencia kiküszöbölése érdekében a tervezést az alkalmazott berendezések pontos ismeretével kell elvégezni. Amikor a berendezés jellemzői és térerő ívek (vagy a csillapítás) rendelkezésre állnak, általánosságban könnyebb a berendezések között szükséges földrajzi távolság meghatározása. Ha a fentieket nem ismerik, a 4.1.6.1 pontban jelzett legnagyobb megengedett antenna nyereséget tételezik fel és számos tényezőt kell számításba venni valamint összehasonlítani a megfelelő földrajzi távolság megállapításánál. Az összehasonlítandó tényezők a következők: 1) a földi berendezés és a légjármű között; 2) a légjármű és a földi berendezés között; 3) légijármű és légijármű között; 4) földi berendezés és földi berendezés között.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes